## El Consell ratifica un contracte d’emergència per al servici del transport escolar en centres de Formació Professional afectats per la riuada

*** La Conselleria ha consignat 507.333,89 euros per a traslladar 960 persones, entre alumnat i plantilles docents i no docents, de sis centres afectats per la riuada**

El Consell ha ratificat la declaració d’emergència i resolució d’adjudicació del contracte de transport escolar en sis centres docents públics de Formació Professional de la província de València afectats per la riuada del passat 29 d’octubre.

La Conselleria d’Educació, Cultura, Universitats i Ocupació, a través de la Direcció General de Formació Professional, ha destinat un pressupost de 507.333 euros (57.800 euros corresponents a l’anualitat 2024 i 449.533 euros a 2025), a través de quatre lots a les empreses Autocares Almagro L., Libus, Transvia i Autocares Sueca.

El servici té com a objectiu el transport de professorat, personal no docent i alumnat reubicat en altres centres educatius a causa dels danys causats en els seus a conseqüència del temporal.

En concret, es tracta dels IES d’Albal, 25 d’Abril d’Alfafar, Eduardo Primo Marqués de Carlet, Berenguer Dalmau de Catarroja, Bernat de Guinovart d’Algemesí i del CIPFP Catarroja. El servici es prestarà com a màxim fins al 30 de juny de 2025.

Per mitjà d’este contracte es beneficiaran un total de 960 persones que se sumen als prop de 2.400 estudiants i docents d’altres centres escolars que ja havien sigut reubicats temporalment, la qual cosa suma un total de 3.360 persones beneficiàries.

Fecha: 23/12/2024